Min familie ( min mand og jeg med tre voksne børn) giver Andreas og hans lejlighed de aller aller bedste anbefalinger. Først og fremmest en fremragende kommunikation med Andreas straks fra booking af lejligheden og undervejs i opholdet. Andreas er utrolig venlig og hjælpsom med besvarelse af diverse spørgsmål og info om området. Andreas var venlig at hjælpe med booking af transport til og fra lufthavnen. Meget venlige og præcise taxachauffører. Lejligheden ligger perfekt i forhold til metro. Kun 200 meter til nærmeste metro. Kvarteret omkring lejligheden byder på rig mulighed for at handle dagligvarer. Konditori lige ved siden af lejligheden samt dejlige restauranter. Lejligheden er super fin indrettet og der er alt hvad man har brug for og passer fint som base for 5 personer.